**Csongrád Város Polgármesterétől**

Száma: Önk/3-2/2023.

**TÁJÉKOZTATÓ**

**Csongrád Város Önkormányzata Képviselő-testületének**

**2023. február 23-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2023. január 25-én**
* az MVM Lumen Kft. közvilágításért felelős kapcsolattartóival tartottunk egyeztetést a közvilágítási célú világítótestek és vezérlésük műszaki megoldásairól.
* az Alsó-Tisza Vidék Fejlesztéséért Egyesület (HACS) elnökségi ülésén vettünk részt Cseri Gábor alpolgármester úrral, Szentesen.
* **Január 27-én szabadságomat töltöttem.**
* **Január 30-án** Cseri Gábor alpolgármester úr képviselt távollétemben, a Neumann János Egyetem NEUTECH – Neumann Technológiai Bázis programsorozat sajtónyilvános bemutatóján a Diana Fegyvertechnikai Technikum és Kollégiumban.
* **Január 31-én**
* a REKK Alapítvány jóvoltából részt vettem a „[Települések fűtése megújuló energiával - Megvalósult projektek tapasztalatai első kézből”](https://rekk.org/esemeny/300/telepulesek-futese-megujulo-energiaval-megvalosult-projektek-tapasztalatai-elso-kezbol) című online rendezvényen.
* a DÉLVILL Kft. képviselőivel tekintettük át a folyamatban lévő tervezési és kivitelezési munkákat.
* **Február 01-én**
* a TÖOSZ szervezésében, online előadás formában kaptunk tájékoztatást a közbeszerzésben történt változásokról.
* Major Edina, Szociális és Lakásügyi Iroda munkatársával a szociális étkeztetés térítési díjairól egyeztettünk az Aranysziget Otthonban.
* **Február 2-án** tájékoztattuk az önkormányzati költségvetési intézmények és gazdasági társaságok vezetőit a 2023. évi költségvetés végleges számairól.
* **Február 3-án** Bajomi-Huszka Anita és Bartáné Kocsis Andrea, a Fejlesztési és Üzemeltetési Iroda munkatársaival pályázati közbeszerzésekről folytattunk megbeszélést a Dr. Varga Dóra Ügyvédi Irodában.
* **Február 6-án**
* dr. Szabó Andreával, a Széchenyi Programiroda Nonprofit Kft. Közép- és Délkelet-magyarországi Térség Szentesi Irodájának tanácsadójával az előttünk álló időszak együttműködéséről egyeztettünk Bajomi-Huszka Anita és Bartáné Kocsis Andrea, Fejlesztési és Üzemeltetési Iroda munkatársainak bevonásával.
* a Vörösmarty utcában történt tűzeset kapcsán tartottunk megbeszélést az érintett családdal.
* **Február 7-én** a K&H Kereskedelmi és Hitelbank Csongrádi Fiókjának vezetője, Tarjányi Dávid tett bemutatkozó látogatást.
* **Február 8-án** Hegedűs Jánosnéval, a Kézzelfogható Alapítvány szentesi képviselőjével a tapintható tárlat csongrádi vándorkiállításáról egyeztettem.
* **Február 9-én**
* helyszíni bejárásra hívtam a Csongrád Városi Gyógy- és Strandfürdőbe az önkormányzati képviselőket, a bizottságok kültagjait és a Közmű Szolgáltató Kft. FEB tagjait.
* **Február 10-én**
* Rendkívüli képviselő-testületi ülést hívtam össze energiahatékonysági témában.
* Vetési Viktor, a LORA Beauty Kft. ügyvezetőjével és Kecskés Nikoletta munkatársammal áttekintettük a cég által épített új csarnok áramellátásának biztosítási lehetőségeit.
* **Február 11-én** a CsTÁI Bokrosi Általános Iskola és a Bokrosi Hagyományőrző Egyesület „Bokrosi Farsang a Mohácsi busókkal” c. hagyományteremtő rendezvényén vett részt a városvezetés.
* **Február 14-én** a Csongrádi Víz- és Kommunális Nonprofit Kft. taggyűlésén képviseltem önkormányzatunkat.
* **Február 16-án** a Fogyatékkal Élők Kisréti Otthonának fenntartójával,dr. Rigó Orsolya Izabellával**,** aMagyar Máltai Szeretettszolgálat Egyesület regionális ügyvezetőjével és dr. Juhász László jegyző úrral a Kisréti Otthon telekalakítása, belterületbe vonása ügyében tartottunk megbeszélést.
* **Február 18-án** a SZILVER Táncsport Egyesület Sághy Mihály Szakközépiskola Sportcsarnokában tartott táncversenyén Cseri Gábor alpolgármester úr vett részt a város képviseletében.
* **Február 20-án** Gyovai Gáspár alpolgármester úrral és Bajomi-Huszka Anitával képviseltük az önkormányzatot az UVATERV Zrt. Tervező Iroda 451. sz. főút fejlesztése tárgyában kezdeményezett online tanácskozáson. A megbeszélésen a tervezési munkák előre haladásáról kaptunk információt, illetve bemutatásra került a Csongrád-Csanád vármegyei szakasz.
* **Február 21-én**
* Nagy Gábor úrral, a Vestfrost Zrt. vezetőjével egyeztettem a Rév István utcai feltáró úttal kapcsolatban.
* Csongrádi Holt-Tiszán érintett horgászegyesületekkel, az ATIVIZIG Csongrádi Szakaszmérnökségének képviselőjével és dr. Ördögh József tervező mérnökkel egyeztetést tartottunk a Holt-Tisza vízutánpótlása kapcsán.
* **Február 22-én** a Homokhátsági Regionális Hulladékgazdálkodási Önkormányzati Társulás Társulási Tanácsának ülésén vettem részt Kiskunmajsán.

Csongrád, 2023. február 22.

 Bedő Tamás

 polgármester